Odluka Komisije od 15/11/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10459 - CVC / STOCK SPIRITS GROUP) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 23/03/2022 u kojoj se određuje koncentracija kompatibilna sa zajedničkim tržištem (Predmet br. COMP/M.10611 - GENERALI FRANCE / LA MÉDICALE) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 21/04/2022 u kojoj se određuje koncentracija kompatibilna sa zajedničkim tržištem (Predmet br. COMP/M.10676 - NEXT / WP / PINK) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Vijeća (EU) 2021/1282 od 30. srpnja 2021. o imenovanju zamjenika člana Odbora regija, kojeg je predložila Češka Republika

text:
                  3.8.2021

                  HR

                  Službeni list Europske unije

                  L 279/30

         ODLUKA VIJEĆA (EU) 2021/1282
         od 30. srpnja 2021.
         o imenovanju zamjenika člana Odbora regija, kojeg je predložila Češka Republika
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 305.,
         uzimajući u obzir Odluku Vijeća (EU) 2019/852 od 21. svibnja 2019. o određivanju sastava Odbora regija (1),
         uzimajući u obzir prijedlog češke vlade,
         budući da:

                     (1)

                     U skladu s člankom 300. stavkom 3. Ugovora Odbor regija sastoji se od predstavnika regionalnih i lokalnih tijela, koji ili imaju izborni mandat regionalnog ili lokalnog tijela ili su politički odgovorni izabranoj skupštini.

                     (2)

                     Vijeće je 10. prosinca 2019. donijelo Odluku (EU) 2019/2157 (2) o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025.

                     (3)

                     Mjesto zamjenika člana Odbora regija postalo je slobodno smrću g. Pavela HEČKA.

                     (4)

                     Češka vlada predložila je g. Arnošta ŠTĚPÁNEKA, predstavnika regionalnog tijela koje ima izborni mandat regionalnog tijela, Zastupitel Královéhradeckého kraje, Česká republika (predstavnik regije Hradec Králové, Češka Republika), kao zamjenika člana Odbora regija do kraja tekućeg mandata, koji istječe 25. siječnja 2025.,

               DONIJELO JE OVU ODLUKU:

            Članak 1.
            G. Arnošt ŠTĚPÁNEK, predstavnik regionalnog tijela koje ima izborni mandat, Zastupitel Královéhradeckého kraje, Česká republika (predstavnik regije Hradec Králové, Češka Republika), imenuje se zamjenikom člana Odbora regija do kraja tekućeg mandata, koji istječe 25. siječnja 2025.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 30. srpnja 2021.

                  Za Vijeće

                  Predsjednik

               G. DOVŽAN

            (1)  SL L 139, 27.5.2019., str. 13.

            (2)  Odluka Vijeća (EU) 2019/2157 od 10. prosinca 2019. o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025. (SL L 327, 17.12.2019., str. 78.).


title: Odluka Vijeća (ZVSP) 2021/2196 od 13. prosinca 2021. o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine

text:
                  13.12.2021

                  HR

                  Službeni list Europske unije

                  LI 445/14

         ODLUKA VIJEĆA (ZVSP) 2021/2196
         od 13. prosinca 2021.
         o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 17. ožujka 2014. donijelo Odluku 2014/145/ZVSP (1).

                     (2)

                     S obzirom na uključenost u Ukrajini grupe Wagner, privatnog vojnog subjekta bez pravne osobnosti koji se nalazi u Rusiji, u djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine, a posebno u Donbasu, Vijeće smatra da bi tri osobe trebalo dodati na popis osoba, subjekata i tijela koji podliježu mjerama ograničavanja, naveden u Prilogu Odluci 2014/145/ZVSP.

                     (3)

                     Prilog Odluci 2014/145/ZVSP trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            Osobe navedene na popisu u Prilogu ovoj Odluci dodaju se na popis naveden u Prilogu Odluci 2014/145/ZVSP.

            Članak 2.
            Ova Odluka stupa na snagu na dan objave u Službenom listu Europske unije.

            Sastavljeno u Bruxellesu 13. prosinca 2021.

                  Za Vijeće

                  Predsjednik

               J. BORRELL FONTELLES

            (1)  Odluka Vijeća 2014/145/ZVSP od 17. ožujka 2014. o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine (SL L 78, 17.3.2014., str. 16.).

            PRILOG
            Sljedeće osobe dodaju se na popis osoba, subjekata i tijela naveden u Prilogu Odluci 2014/145/ZVSP:

                           Ime

                           Identifikacijski podaci

                           Obrazloženje

                           Datum uvrštenja

                           „201.

                           Dimitriy (Dimitry, Dmitri, Dmitry) Valerievich UTKIN
                           (Дмитрий Валерьевич УТКИН)

                           Funkcija/funkcije: osnivač i zapovjednik grupe Wagner; glavni izvršni direktor društva Concord Management and Consulting
                           Čin: potpukovnik (ruska vojska)
                           Pozivna oznaka: Vagner/Wagner
                           Datum rođenja: 1.6.1970. ili 11.6.1970.
                           Identifikacijska oznaka grupe Wagner: M-0209
                           Mjesto rođenja: Asbest, Sverdlovsk Oblast, bivši SSSR (sada Ruska Federacija)
                           Državljanstvo: rusko
                           Adresa: Pskov, Ruska Federacija
                           Spol: muški

                           Dimitriy Utkin, bivši časnik ruske vojne obavještajne službe (GRU), osnivač je grupe Wagner i odgovoran za koordinaciju i planiranje operacija za upućivanje plaćenika grupe Wagner u Ukrajinu.
                           Kao zapovjednik grupe Wagner bio je osobno prisutan na bojištu u Ukrajini te je koordinirao i planirao aktivnosti članova grupe Wagner.
                           S obzirom na njegov položaj zapovjednika, odgovoran je za djelovanja kojima se podrivaju i ugrožavaju teritorijalna cjelovitost, suverenitet i neovisnost Ukrajine te je aktivno provodio takva djelovanja.

                           13.12.2021.

                           202.

                           Denis Yurievich KHARITONOV
                           (Денис Юрьевич ХАРИТОНОВ)

                           Funkcija/funkcije: zamjenik regionalnog rukovoditelja astrahanskog ogranka Unije dragovoljaca Donbasa; član Dume Astrahanske oblasti; plaćenik grupe Wagner
                           Datum rođenja: 16.3.1980.
                           Mjesto rođenja: Astrakhan Oblast, Ruski SFSR
                           Državljanstvo: rusko
                           Putovnica: 76 2759110
                           koju je izdalo Ministarstvo unutarnjih poslova (MVD) 30001
                           Datum isteka: 10.3.2030.
                           Adresa: Village of Ilyinka, Astrakhan Oblast, Ruska Federacija
                           Spol: muški

                           Denis Kharitonov zamjenik je regionalnog rukovoditelja astrahanskog ogranka Unije dragovoljaca Donbasa, član Dume Astrahanske oblasti i plaćenik grupe Wagner.
                           Borio se u Donbasu u separatističkom bataljunu Steppe, gdje je zapovijedao vodom za prijenosni protuzračni raketni kompleks. Priznao je da je tijekom boravka u Donbasu osobno oborio ukrajinski helikopter i dva zrakoplova Su-25.
                           Primio je odlikovanje Ruske Federacije „za zasluge prema domovini”. Također je primio interne nagrade grupe Wagner, kao i nagrade od rukovoditelja Unije dragovoljaca Donbasa i bivšeg premijera takozvane Narodne Republike Donjecka (DPR) Alexandera Borodaija (podliježe mjerama ograničavanja na temelju Odluke Vijeća 2014/145/ZVSP). Time je aktivno podupirao djelovanja i provodio politike kojima se podrivaju i ugrožavaju teritorijalna cjelovitost, suverenitet i neovisnost Ukrajine.

                           13.12.2021.

                           203.

                           Sergey Vladimirovich SHCHERBAKOV
                           (Сергей Владимирович ЩЕРБАКОВ)

                           Funkcija/funkcije: slobodno zaposleni djelatnik (freelance employee) ruskog GRU-a i plaćenik grupe Wagner
                           Datum rođenja: 21.7.1981.
                           Državljanstvo: rusko
                           Adresa: (moguće) Astrakhan, Kirovskiy rayon, Raskolnikova 11 app. 5, Ruska Federacija
                           Spol: muški

                           Sergey Shcherbakov je slobodno zaposleni djelatnik ruskog GRU-a i plaćenik grupe Wagner.
                           U Donbasu se borio za snage proruskih separatista kao član vojne jedinice za prijenosni protuzračni raketni kompleks u sklopu proruskog separatističkog bataljuna Steppe koji je oborio ukrajinski helikopter i dva zrakoplova Su-25 u Donbasu. Time je aktivno podupirao djelovanja i provodio politike kojima se podrivaju i ugrožavaju teritorijalna cjelovitost, suverenitet i neovisnost Ukrajine.

                           13.12.2021”.


title: Odluka Vijeća (ZVSP) 2021/2197 od 13. prosinca 2021. o izmjeni Odluke (ZVSP) 2020/1999 o mjerama ograničavanja zbog teških kršenja i povreda ljudskih prava

text:
                  13.12.2021

                  HR

                  Službeni list Europske unije

                  LI 445/17

         ODLUKA VIJEĆA (ZVSP) 2021/2197
         od 13. prosinca 2021.
         o izmjeni Odluke (ZVSP) 2020/1999 o mjerama ograničavanja zbog teških kršenja i povreda ljudskih prava
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir Odluku Vijeća (ZVSP) 2020/1999 od 7. prosinca 2020. o mjerama ograničavanja zbog teških kršenja i povreda ljudskih prava (1), a osobito njezin članak 5. stavak 1.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 7. prosinca 2020. donijelo Odluku (ZVSP) 2020/1999.

                     (2)

                     U izjavi Visokog predstavnika u ime Europske unije o globalnom režimu sankcija EU-a u području ljudskih prava od 8. prosinca 2020. Unija i njezine države članice ponovno su potvrdile svoju snažnu predanost promicanju i zaštiti ljudskih prava diljem svijeta. Globalnim režimom sankcija EU-a u području ljudskih prava naglašava se odlučnost Unije da ojača svoju ulogu u borbi protiv teških kršenja i povreda ljudskih prava diljem svijeta. Ostvarivanje stvarnog uživanja ljudskih prava za sve strateški je cilj Unije. Poštovanje ljudskog dostojanstva, sloboda, demokracija, jednakost, vladavina prava i poštovanje ljudskih prava temeljne su vrijednosti Unije i njezine zajedničke vanjske i sigurnosne politike.

                     (3)

                     Vijeće je 2. ožujka 2021. donijelo Odluku (ZVSP) 2021/372 (2), kojom su na popis uvrštena četiri ruska pojedinca koji sudjeluju u teškom kršenju ljudskih prava u Rusiji, uključujući proizvoljna uhićenja i pritvaranja, kao i u raširenoj i sustavnoj represiji slobode mirnog okupljanja i udruživanja te slobode mišljenja i izražavanja.

                     (4)

                     Vijeće je 22. ožujka 2021. donijelo Odluku (ZVSP) 2021/481 (3) kojom je na popis uvršteno 11 pojedinaca i četiri subjekta koji sudjeluju u teškom kršenju ljudskih prava u Kini, Demokratskoj Narodnoj Republici Koreji (DNRK), Libiji, Eritreji, Južnom Sudanu i Rusiji, među ostalim mučenju, izvansudskim ubojstvima, prisilnim nestancima ili sustavnoj upotrebi prisilnog rada.

                     (5)

                     Unija je i dalje duboko zabrinuta zbog teških kršenja i povreda ljudskih prava u raznim dijelovima svijeta, kao što su mučenje i drugo okrutno, nečovječno ili ponižavajuće postupanje ili kažnjavanje, izvansudska, prijeka ili proizvoljna pogubljenja i ubojstva koja je grupa Wagner, privatni vojni subjekt bez pravne osobnosti koji se nalazi u Rusiji, počinila u Ukrajini, Siriji, Libiji, Srednjoafričkoj Republici, Sudanu i Mozambiku.

                     (6)

                     Imajući na umu međunarodnu dimenziju i ozbiljnost aktivnosti grupe Wagner, kao i njezin destabilizirajući učinak na navedene zemlje, Unija smatra da se djelovanjem grupe Wagner ugrožavaju ciljevi zajedničke vanjske i sigurnosne politike kako su utvrđeni u članku 21. UEU-a, a posebno cilj učvršćivanja i podrške demokraciji, vladavini prava, ljudskim pravima i načelima međunarodnog prava u skladu s člankom 21. stavkom 2. točkom (b) UEU-a.

                     (7)

                     U tom kontekstu tri osobe i jedan subjekt trebalo bi uvrstiti na popis fizičkih i pravnih osoba, subjekata i tijela koji podliježu mjerama ograničavanja iz Priloga Odluci (ZVSP) 2020/1999.

                     (8)

                     Prilog Odluci (ZVSP) 2020/1999 trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            Prilog Odluci (ZVSP) 2020/1999 mijenja se kako je navedeno u Prilogu ovoj Odluci.

            Članak 2.
            Ova Odluka stupa na snagu na dan objave u Službenom listu Europske unije.

            Sastavljeno u Bruxellesu 13. prosinca 2021.

                  Za Vijeće

                  Predsjednik

               J. BORRELL FONTELLES

            (1)  SL L 410 I, 7.12.2020., str. 13.

            (2)  Odluka Vijeća (ZVSP) 2021/372 od 2. ožujka 2021. o izmjeni Odluke (ZVSP) 2020/1999 o mjerama ograničavanja zbog teških kršenja i povreda ljudskih prava (SL L 71 I, 2.3.2021., str. 6.).

            (3)  Odluka Vijeća (ZVSP) 2021/481 od 22. ožujka 2021. o izmjeni Odluke (ZVSP) 2020/1999 o mjerama ograničavanja zbog teških kršenja i povreda ljudskih prava (SL L 99 I, 22.3.2021., str. 25.).

            PRILOG

               1.
               Sljedeći unosi dodaju se na popis fizičkih osoba naveden u odjeljku A („Fizičke osobe”) u Prilogu Odluci (ZVSP) 2020/1999:

                           Imena
                           (transliteracija na latinično pismo)

                           Imena

                           Identifikacijski podaci

                           Razlozi za uvrštavanje na popis

                           Datum uvrštenja na popis

                           „16.

                           Dimitriy (Dimitry, Dmitri, Dmitry) Valerievich UTKIN

                           Дмитрий Валерьевич Уткин
                           (ruski način pisanja)

                           Funkcija/funkcije: osnivač i zapovjednik grupe Wagner
                           Čin: potpukovnik (rezerva)
                           Pozivna oznaka: Vagner, Wagner
                           Identifikacijska oznaka grupe Wagner: M-0209
                           Datum rođenja: 1.6.1970. ili 11.6.1970.
                           Mjesto rođenja: Asbest, Sverdlovsk Oblast, Ruski SFSR (sada Ruska Federacija)
                           Državljanstvo: rusko
                           Adresa: Pskov, Ruska Federacija
                           Spol: muški

                           Dimitriy Utkin, bivši časnik ruske vojne obavještajne službe (GRU), osnivač je grupe Wagner i odgovoran za koordinaciju i planiranje operacija za upućivanje plaćenika grupe Wagner u razne zemlje.
                           S obzirom na svoj položaj zapovjednika grupe Wagner, odgovoran je za teške povrede ljudskih prava koje je počinila ta grupa, a koje uključuju mučenje te izvansudska, prijeka ili proizvoljna pogubljenja i ubojstva.
                           To uključuje mučenje do smrti sirijskog dezertera koje su izvršili četiri člana grupe Wagner u lipnju 2017. u pokrajini Homs u Siriji. Prema navođenju bivšeg člana grupe Wagner, Dimitriy Utkin osobno je naredio mučenje do smrti dezertera, kao i snimanje tog djela.

                           13.12.2021.

                           17.

                           Stanislav Evgenievitch DYCHKO

                           Станислав Евгеньевич Дычко
                           (ruski način pisanja)

                           Funkcija/funkcije: plaćenik grupe Wagner
                           Datum rođenja: 1990.
                           Državljanstvo: rusko
                           Spol: muški

                           Stanislav Dychko, bivši djelatnik policije Stavropolja, plaćenik je skupine Wagner.
                           Zajedno s tri druga plaćenika grupe Wagner sudjelovao je u mučenju do smrti sirijskog dezertera u lipnju 2017. u pokrajini Homs u Siriji.
                           Stoga je odgovoran za teške povrede ljudskih prava u Siriji.

                           13.12.2021.

                           18.

                           Valery (Valeriy) Nikolaevich ZAKHAROV

                           Валерий Николаевич Захаров
                           (ruski način pisanja)

                           Funkcija/funkcije: savjetnik za sigurnost predsjednika Srednjoafričke Republike
                           Identifikacijski broj grupe Wagner: M-5658
                           Datum rođenja: 12.1.1970.
                           Mjesto rođenja: Leningrad, Ruski SFSR (sada Ruska Federacija)
                           Državljanstvo: rusko
                           Spol: muški

                           Valery Zakharov, bivši član ruskog Odbora za državnu sigurnost (FSB), jest savjetnik za sigurnost predsjednika Srednjoafričke Republike. Ključna je osoba u zapovjednoj strukturi grupe Wagner i održava bliske veze s ruskim vlastima.
                           S obzirom na svoj utjecajan položaj u Srednjoafričkoj Republici i na svoju vodeću ulogu u grupi Wagner, odgovoran je za teške povrede ljudskih prava koje je grupa Wagner počinila u Srednjoafričkoj Republici, a koje uključuju izvansudska, prijeka ili proizvoljna pogubljenja i ubojstva.
                           To uključuje ubojstvo trojice ruskih novinara 2018., za čiju je sigurnost bio odgovoran Valery Zakharov.

                           13.12.2021.”

               2.
               Sljedeći unos dodaje se na popis pravnih osoba, subjekata i tijela naveden u odjeljku B („Pravne osobe, subjekti i tijela”) u Prilogu Odluci (ZVSP) 2020/1999:

                           Imena
                           (transliteracija na latinično pismo)

                           Imena

                           Identifikacijski podaci

                           Razlozi za uvrštavanje na popis

                           Datum uvrštenja na popis

                           „5.

                           Grupa Wagner (engl. Wagner Group) također poznata kao grupa Vagner (engl. Vagner Group)

                           Группа Вагнера
                           (ruski način pisanja)

                           Grupa Wagner privatni je vojni subjekt bez pravne osobnosti koji se nalazi u Rusiji koji je osnovan 2014. kao organizacija sljednica Slavenskog korpusa. Vodi je Dimitriy Utkin, a financira Yevgeny Prigozhin. Grupa Wagner financira i provodi svoje operacije uspostavom lokalnih subjekata i uz potporu lokalnih vlasti.
                           Grupa Wagner odgovorna je za teške povrede ljudskih prava u Ukrajini, Siriji, Libiji, Srednjoafričkoj Republici, Sudanu i Mozambiku, što uključuje mučenje te izvansudska, prijeka ili proizvoljna pogubljenja i ubojstva.

                           13.12.2021.”


title: Odluka (EU) 2021/1461 predstavnika vlada država članica od 8. rujna 2021. o imenovanju dvaju nezavisnih odvjetnika Suda

text:
                  10.9.2021

                  HR

                  Službeni list Europske unije

                  L 319/4

         ODLUKA (EU) 2021/1461 PREDSTAVNIKA VLADA DRŽAVA ČLANICA
         od 8. rujna 2021.
         o imenovanju dvaju nezavisnih odvjetnika Suda
         PREDSTAVNICI VLADA DRŽAVA ČLANICA EUROPSKE UNIJE,
         uzimajući u obzir Ugovor o Europskoj uniji, a posebno njegov članak 19.,
         uzimajući u obzir Ugovor o funkcioniranju Europske unije, a posebno njegove članke 253. i 255.,
         budući da:

                     (1)

                     U skladu s člancima 5. i 7. Protokola br. 3 o Statutu Suda Europske unije i slijedom ostavke g. Gerarda HOGANA s učinkom od 6. listopada 2021., trebalo bi imenovati nezavisnog odvjetnika Suda za preostalo vrijeme trajanja mandata g. Gerarda HOGANA, odnosno do 6. listopada 2024.

                     (2)

                     Za to je mjesto kao kandidat predložen g. Anthony COLLINS.

                     (3)

                     Osim toga, mandati 14 sudaca i šest nezavisnih odvjetnika Suda istječu 6. listopada 2021. Stoga bi trebalo provesti imenovanja za popunjavanje tih mjesta za razdoblje od 7. listopada 2021. do 6. listopada 2027.

                     (4)

                     Gđa Laila MEDINA predložena je kao kandidatkinja za mjesto nezavisne odvjetnice Suda.

                     (5)

                     Odbor osnovan člankom 255. Ugovora o funkcioniranju Europske unije dao je povoljno mišljenje o prikladnosti tih kandidata za obnašanje dužnosti nezavisnih odvjetnika Suda,

               DONIJELI SU OVU ODLUKU:

            Članak 1.
            G. Anthony COLLINS imenuje se nezavisnim odvjetnikom Suda za razdoblje od 7. listopada 2021. do 6. listopada 2024.

            Članak 2.
            Gđa Laila MEDINA imenuje se nezavisnom odvjetnicom Suda za razdoblje od 7. listopada 2021. do 6. listopada 2027.

            Članak 3.
            Ova Odluka stupa na snagu na dan objave u Službenom listu Europske unije.

            Sastavljeno u Bruxellesu 8. rujna 2021.

                  Predsjednik

               I. JARC


title: Odluka (EU) 2021/1462 predstavnika vlada država članica od 8. rujna 2021. o imenovanju suca Općeg suda

text:
                  10.9.2021

                  HR

                  Službeni list Europske unije

                  L 319/5

         ODLUKA (EU) 2021/1462 PREDSTAVNIKA VLADA DRŽAVA ČLANICA
         od 8. rujna 2021.
         o imenovanju suca Općeg suda
         PREDSTAVNICI VLADA DRŽAVA ČLANICA EUROPSKE UNIJE,
         uzimajući u obzir Ugovor o Europskoj uniji, a posebno njegov članak 19.,
         uzimajući u obzir Ugovor o funkcioniranju Europske unije, a posebno njegove članke 254. i 255.,
         budući da:

                     (1)

                     Mandati 23 suca Općeg suda istekli su 31. kolovoza 2019.

                     (2)

                     U tom kontekstu g. Pēteris ZILGALVIS predložen je kao kandidat za mjesto suca Općeg suda.

                     (3)

                     Odbor osnovan člankom 255. Ugovora o funkcioniranju Europske unije dao je povoljno mišljenje o prikladnosti navedenog kandidata za obnašanje dužnosti suca Općeg suda.

                     (4)

                     Trebalo bi stoga imenovati g. Pēterisa ZILGALVISA za razdoblje od datuma stupanja na snagu ove Odluke do 31. kolovoza 2025.,

               DONIJELI SU OVU ODLUKU:

            Članak 1.
            G. Pēteris ZILGALVIS imenuje se sucem Općeg suda za razdoblje od datuma stupanja na snagu ove Odluke do 31. kolovoza 2025.

            Članak 2.
            Ova Odluka stupa na snagu na dan objave u Službenom listu Europske unije.

            Sastavljeno u Bruxellesu 8. rujna 2021.

                  Predsjednik

               I. JARC


title: Odluka Vijeća (ZVSP) 2021/1470 od 10. rujna 2021. o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine

text:
                  13.9.2021

                  HR

                  Službeni list Europske unije

                  L 321/32

         ODLUKA VIJEĆA (ZVSP) 2021/1470
         od 10. rujna 2021.
         o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 17. ožujka 2014. donijelo Odluku 2014/145/ZVSP (1).

                     (2)

                     Vijeće je 12. ožujka 2021. donijelo Odluku (ZVSP) 2021/448 (2) kojom su mjere predviđene u Odluci 2014/145/ZVSP produljene za dodatnih šest mjeseci.

                     (3)

                     S obzirom na nastavak podrivanja ili ugrožavanja teritorijalne cjelovitosti, suvereniteta i neovisnosti Ukrajine, Odluku 2014/145/ZVSP trebalo bi produljiti za dodatnih šest mjeseci.

                     (4)

                     Vijeće je preispitalo pojedinačna uvrštenja na popis navedena u Prilogu Odluci 2014/145/ZVSP i odlučilo izmijeniti podatke koji se odnose na 19 osoba i šest subjekata.

                     (5)

                     Odluku 2014/145/ZVSP trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            Odluka 2014/145/ZVSP mijenja se kako slijedi:

                        1.

                        u članku 6. drugi stavak zamjenjuje se sljedećim:
                        „Ova se Odluka primjenjuje do 15. ožujka 2022.”;

                        2.

                        Prilog se mijenja kako je navedeno u Prilogu ovoj Odluci.

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 10. rujna 2021.

                  Za Vijeće

                  Predsjednik

               G. DOVŽAN

            (1)  Odluka Vijeća 2014/145/ZVSP od 17. ožujka 2014. o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine (SL L 78, 17.3.2014., str. 16.).

            (2)  Odluka Vijeća (ZVSP) 2021/448 od 12. ožujka 2021. o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine (SL L 87, 15.3.2021., str. 35.).

            PRILOG
            U Prilogu Odluci 2014/145/ZVSP unosi koji se odnose na osobe i subjekte navedene u nastavku zamjenjuju se sljedećim unosima:
            Osobe

                           Ime

                           Identifikacijski podaci

                           Obrazloženje

                           Datum uvrštenja

                           „4.

                           Denis Valentinovich BEREZOVSKIY
                           (Денис Валентинович БЕРЕЗОВСКИЙ)
                           Denys Valentynovych BEREZOVSKYY
                           (Денис Валентинович БЕРЕЗОВСЬКИЙ)

                           Spol: muški
                           Datum rođenja: 15.7.1974.
                           Mjesto rođenja: Harkiv, Ukrajinski SSR (sada Ukrajina)

                           Berezovskiy je 1. ožujka 2014. imenovan zapovjednikom ukrajinske mornarice, no zatim je položio prisegu krimskim oružanim snagama te je time prekršio svoju prisegu položenu ukrajinskoj mornarici.
                           Bio je zamjenik zapovjednika crnomorske flote Ruske Federacije do listopada 2015.
                           Vršitelj dužnosti zapovjednika Pacifičke flote Ruske Federacije i viceadmirala.

                           17.3.2014.

                           17.

                           Sergei Vladimirovich ZHELEZNYAK
                           (Сергей Владимирович ЖЕЛЕЗНЯК)

                           Spol: muški
                           Datum rođenja: 30.7.1970.
                           Mjesto rođenja: Sankt Peterburg (bivši Lenjingrad), Ruska Federacija

                           Bivši zamjenik predsjednika državne Dume Ruske Federacije.
                           Aktivno je podržavao upotrebu ruskih oružanih snaga u Ukrajini i pripajanje Krima. Osobno je bio na čelu demonstracija za podršku upotrebe ruskih oružanih snaga u Ukrajini.
                           Bivši zamjenik predsjednika, a trenutačno član Odbora za vanjske poslove državne Dume Ruske Federacije.
                           Član predsjedništva Općeg vijeća stranke Ujedinjena Rusija.

                           17.3.2014.

                           37.

                           Sergei Ivanovich MENYAILO
                           (Сергей Иванович МЕНЯЙЛО)

                           Spol: muški
                           Datum rođenja: 22.8.1960.
                           Mjesto rođenja: Alagir, Sjeverno Osetijski Autonomni SSR, RSFSR (sada Ruska Federacija)

                           Bivši guverner ukrajinskog pripojenog grada Sevastopolja.
                           Bivši opunomoćeni predstavnik predsjednika Ruske Federacije u sibirskom federalnom okrugu. Član Vijeća sigurnosti Ruske Federacije.
                           Vršitelj dužnosti čelnika Sjeverne Osetije od 9. travnja 2021.

                           29.4.2014.

                           51.

                           Vladimir Nikolaevich PLIGIN
                           (Владимир Николаевич ПЛИГИН)

                           Spol: muški
                           Datum rođenja: 19.5.1960.
                           Mjesto rođenja: Ignatovo, Vologodska oblast, SSSR (sada Ruska Federacija)

                           Bivši zastupnik u državnoj Dumi i bivši predsjednik Odbora za ustavno pravo Dume. Nadležan za olakšavanje donošenja zakonodavstva o pripojenju Krima i Sevastopolja Ruskoj Federaciji.
                           Bivši član Vrhovnog vijeća stranke Ujedinjena Rusija. Savjetnik predsjednika Dume Volodina. Trenutačno istraživač na Institutu za državne i pravne poslove pri Ruskoj akademiji znanosti.
                           Supredsjedatelj Ruskog udruženja odvjetnika.

                           12.5.2014.

                           53.

                           Oleg Grigorievich KOZYURA
                           (Олег Григорьевич КОЗЮРА)
                           Oleh Hryhorovych KOZYURA
                           (Олег Григорович КОЗЮРА)

                           Spol: muški
                           Datum rođenja: 30.12.1965. ili 19.12.1962.
                           Mjesto rođenja: Simferopolj, Krim ili Zaporižžja, Ukrajina

                           Bivši načelnik Ureda savezne službe Sevastopolja za migracije. Odgovoran za sustavno i žurno izdavanje ruskih putovnica stanovnicima Sevastopolja.
                           Bivši šef kabineta Zakonodavne skupštine Sevastopolja.
                           Savjetnik guvernera Sevastopolja.

                           12.5.2014.

                           58.

                           Roman Viktorovich LYAGIN
                           (Роман Викторович ЛЯГИН)
                           Roman Viktorovych LIAHIN
                           (Роман Вiкторович ЛЯГIН)

                           Spol: muški
                           Datum rođenja: 30.5.1980.
                           Mjesto rođenja: Donjeck, Ukrajina

                           Bivši načelnik Središnjeg izbornog povjerenstva „Narodne Republike Donjecka”. Aktivno je sudjelovao u organiziranju referenduma od 11. svibnja 2014. o samoodređenju „Narodne Republike Donjecka”. Bivši „ministar rada i socijalne skrbi”.
                           Protiv njega se vodi kazneni postupak u Ukrajini.

                           12.5.2014.

                           79.

                           Mikhail Vladimirovich DEGTYARYOV/DEGTYAREV
                           (Михаил Владимирович ДЕГТЯРËВ)

                           Spol: muški
                           Datum rođenja: 10.7.1981.
                           Mjesto rođenja: Kujbišev (Samara), Ruska Federacija

                           Bivši zastupnik u državnoj Dumi.
                           Kao zastupnik u Dumi najavio je otvaranje „de facto veleposlanstva” nepriznate takozvane Narodne Republike Donjecka u Moskvi, doprinosi podrivanju ili ugrožavanju teritorijalne cjelovitosti, suvereniteta i neovisnosti Ukrajine.
                           Bivši predsjednik Odbora za pitanja tjelesnog odgoja, sporta i mladih ruske državne Dume.
                           Od 20. srpnja 2020. vršitelj dužnosti guvernera Habarovskoga kraja.
                           Od 6. veljače 2021. koordinator regionalnog ogranka Liberalne demokratske stranke Rusije.

                           25.7.2014.

                           84.

                           Fyodor Dmitrievich BEREZIN
                           (Фëдор Дмитриевич БЕРЕЗИН)
                           Fedir Dmytrovych BEREZIN
                           (Федiр Дмитрович БЕРЕЗIН)

                           Spol: muški
                           Datum rođenja: 7.2.1960.
                           Mjesto rođenja: Donjeck, Ukrajina

                           Bivši takozvani „zamjenik ministra obrane” takozvane „Narodne Republike Donjecka”. Povezan je s Igorom Strelkovim/Girkinom koji je odgovoran za djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine. Tako je preuzimanjem i obavljanjem te dužnosti Berezin podržao djelovanja i politike kojima se podrivaju teritorijalna cjelovitost, suverenitet i neovisnost Ukrajine. I dalje aktivno podupire separatistička djelovanja ili politike. Sadašnji predsjednik upravnog odbora sindikata pisaca DNR-a i zamjenik Narodnog vijeća DNR-a.

                           25.7.2014.

                           108.

                           Vladimir Abdualiyevich VASILYEV
                           (Владимир Абдуалиевич ВАСИЛЬЕВ)

                           Spol: muški
                           Datum rođenja: 11.8.1949.
                           Mjesto rođenja: Klin, Moskovska oblast, Ruska Federacija

                           Bivši zamjenik predsjednika državne Dume. Dana 20. ožujka 2014. glasovao je za Nacrt federalnog ustavnog zakona „o primanju „Republike Krima” u Rusku Federaciju i o stvaranju novih federalnih entiteta u okviru Ruske Federacije – „Republike Krima” i Federalnog grada Sevastopolja”.
                           Bivši čelnik Republike Dagestana.
                           Od 5. listopada 2020. savjetnik predsjednika Ruske Federacije.

                           12.9.2014.

                           111.

                           Vladimir Stepanovich NIKITIN
                           (Владимир Степанович НИКИТИН)

                           Spol: muški
                           Datum rođenja: 5.4.1948.
                           Mjesto rođenja: Opočka, Ruska Federacija

                           Bivši zastupnik u državnoj Dumi i bivši prvi zamjenik predsjednika Odbora za pitanja Zajednice nezavisnih država (ZND), euroazijske integracije i veze sa sunarodnjacima u državnoj Dumi. Dana 20. ožujka 2014. glasovao je za Nacrt federalnog ustavnog zakona „o primanju Republike Krima u Rusku Federaciju i o stvaranju novih federalnih entiteta u okviru Ruske Federacije – „Republike Krima” i Federalnog grada Sevastopolja”.
                           Član predsjedništva Centralnog komiteta Komunističke partije Ruske Federacije.
                           Vođa sveruskog javnog pokreta „Ruska sloga” koji pokušava stvoriti jedinstvenu rusku civilizaciju i ojačati položaj Rusije u bivšem sovjetskom prostoru i ZND-u.

                           12.9.2014.

                           119.

                           Alexander Mikhailovich BABAKOV
                           (Aлександр Михайлович БАБАКОВ)

                           Spol: muški
                           Datum rođenja: 8.2.1963.
                           Mjesto rođenja: Kišinjev, Moldavski SSR (sada Republika Moldova)

                           Bivši zastupnik u državnoj Dumi. Bivši zastupnik u državnoj Dumi, predsjednik povjerenstva državne Dume za zakonodavne odredbe o razvoju vojno-industrijskog kompleksa Ruske Federacije. Istaknuti je član „Ujedinjene Rusije” i poduzetnik s velikim ulaganjima u Ukrajini i na Krimu.
                           Dana 20. ožujka 2014. glasovao je za Nacrt federalnog ustavnog zakona „o primanju Republike Krima u Rusku Federaciju i o stvaranju novih federalnih entiteta u okviru Ruske Federacije – „Republike Krima” i Federalnog grada Sevastopolja”.
                           Trenutačno je član Vijeća federacije Ruske Federacije. Član Odbora za vanjske poslove.
                           Nakon spajanja političkih stranaka „Pravedna Rusija”, „Za istinu” i „Patrioti Rusije” Babakov je postao tajnik predsjedništva Središnjeg vijeća spojenog subjekta.

                           12.9.2014.

                           121.

                           Oleg Konstantinovich AKIMOV (također poznat kao Oleh AKIMOV)
                           (Олег Константинович АКИМОВ)
                           Oleh Kostiantynovych AKIMOV
                           (Олег Костянтинович АКIМОВ)

                           Spol: muški
                           Datum rođenja: 15.9.1981.
                           Mjesto rođenja: Lugansk, Ukrajina

                           Zamjenik člana „Gospodarske unije Luganska” u „Nacionalnom vijeću”„Narodne Republike Luganska”. Bio je kandidat na takozvanim „izborima”2. studenoga 2014. za funkciju takozvanog „čelnika”„Narodne Republike Luganska”. Tim „izborima” prekršilo se ukrajinsko pravo te su stoga bili nezakoniti. Bivši „čelnik” takozvanog „Saveza sindikata”. Član takozvanog „Narodnog vijeća Narodne Republike Luganska”.
                           Preuzimanjem te funkcije i djelovanjem u tom svojstvu te službenim sudjelovanjem kao kandidat na nezakonitim „izborima” aktivno je podupirao djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.
                           Aktivno podupire djelovanja ili politike kojima se podrivaju teritorijalna cjelovitost, suverenitet i neovisnost Ukrajine.

                           29.11.2014.

                           130.

                           Ihor Vladymyrovych KOSTENOK (također poznat kao Igor Vladimirovich KOSTENOK)
                           (Игорь Владимирович КОСТЕНОК)

                           Spol: muški
                           Datum rođenja: 15.3.1961.
                           Mjesto rođenja: Vodjanske, rajon Dobropilija, Donjecka oblast, Ukrajina
                           Водянское, Добропольский район Донецкой области, Украина

                           Bivši takozvani „ministar obrazovanja”„Narodne Republike Donjecka”.
                           Preuzimanjem te funkcije i djelovanjem u tom svojstvu aktivno je podupirao djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.
                           Trenutačno zaposlen na Akademiji za upravljanje i javnu službu u Donjecku u okviru takozvanog „čelnika Narodne Republike Donjecka”.
                           Od rujna 2018. profesor Odjela za državnu i općinsku upravu u saveznoj državnoj obrazovnoj ustanovi visokog obrazovanja „Rusko ekonomsko sveučilište G.V. Plekhanov”.

                           29.11.2014.

                           131.

                           Yevgeniy Vyacheslavovich ORLOV (također poznat kao Yevhen Vyacheslavovych ORLOV)
                           (Евгений Вячеславович ОРЛОВ)

                           Spol: muški
                           Datum rođenja: 10.5.1980. ili 21.10.1983.
                           Mjesto rođenja: Snižne, Donjecka oblast, Ukrajina
                           г. Снежное, Донецкой области, Украина

                           Bivši član „Nacionalnog vijeća” takozvane „Narodne Republike Donjecka”. Bivši predsjednik javnog pokreta „Slobodni Donbas”.
                           Preuzimanjem te funkcije i djelovanjem u tom svojstvu aktivno je podupirao djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.
                           Zamjenik predsjednika Odbora za industriju i trgovinu Nacionalne skupštine DNR-a.

                           29.11.2014.

                           137.

                           Eduard Aleksandrovich BASURIN
                           (Эдуард Александрович БАСУРИН)
                           Eduard Oleksandrovych BASURIN
                           (Едуард Олександрович БАСУРIН)

                           Spol: muški
                           Datum rođenja: 27.6.1966.
                           Mjesto rođenja: Donjeck, Ukrajina

                           Glasnogovornik i zamjenik predsjednika „narodnih paravojnih snaga” takozvane „Narodne Republike Donjecka”.
                           Preuzimanjem te funkcije i djelovanjem u tom svojstvu aktivno je podupirao djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.
                           Zamjenik predsjednika „Odjela narodnih paravojnih snaga DNR-a”.

                           16.2.2015.

                           138.

                           Alexandr Vasilievich SHUBIN
                           (Александр Васильевич ШУБИН)

                           Spol: muški
                           Datum rođenja: 20.5.1972. ili 30.5.1972.
                           Mjesto rođenja: Lugansk, Ukrajina

                           Bivši takozvani „ministar pravosuđa” nezakonite takozvane „Narodne Republike Luganska”. Bivši predsjednik „Središnjeg izbornog povjerenstva” takozvane „Narodne Republike Luganska”.
                           Preuzimanjem te funkcije i djelovanjem u tom svojstvu aktivno je podupirao djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.
                           Otpušten kao predsjednik „Središnjeg izbornog povjerenstva” takozvane „Narodne Republike Luganska” u lipnju 2018.
                           Registriran kao javni bilježnik u Lugansku.
                           I dalje podupire i opravdava separatističke politike.

                           16.2.2015.

                           158.

                           Andrey Vladimirovich CHEREZOV (TSCHERESOW)
                           (Андрей Владимирович ЧЕРЕЗОВ)

                           Spol: muški
                           Datum rođenja: 12.10.1967.
                           Mjesto rođenja: Salair, Kemerovska oblast, Ruska Federacija

                           Bivši zamjenik ministra energetike Ruske Federacije.
                           Suodgovoran za odluku o prijenosu plinskih turbina koje je poduzeće Siemens Gas Turbine Technologies OOO dostavilo poduzeću OAO VO Technopromexport radi postavljanja na Krimu. Tom se odlukom doprinosi uspostavi neovisnog napajanja električnom energijom za Krim i Sevastopolj, čime se pomaže u njihovu odvajanju od Ukrajine te se podrivaju teritorijalna cjelovitost, suverenitet i neovisnost Ukrajine.

                           4.8.2017.

                           160.

                           Sergey Anatolevich TOPOR-GILKA
                           (Сергей Анатольевич ТОПОР-ГИЛКА)

                           Spol: muški;
                           Datum rođenja: 17.2.1970.
                           Mjesto rođenja: Moldavska Sovjetska Socijalistička Republika (sada Republika Moldova)
                           Državljanstvo: rusko

                           U svojstvu glavnog direktora poduzeća OAO „VO TPE” vodio je pregovore s poduzećem Siemens Gas Turbine Technologies OOO o kupnji i dostavi plinskih turbina za elektranu u Tamanu, u regiji Krasnodar u Ruskoj Federaciji. Kasnije je kao glavni direktor poduzeća OOO „VO TPE” bio odgovoran za prijenos plinskih turbina na Krim i za provedbu projekta izgradnje termoelektrana Balaklava i Tavricheskaya gdje su turbine postavljene. Time se doprinosi uspostavi neovisnog napajanja električnom energijom za Krim i Sevastopolj, čime se pomaže u njihovu odvajanju od Ukrajine te se podrivaju teritorijalna cjelovitost, suverenitet i neovisnost Ukrajine.

                           4.8.2017.

                           164.

                           Aleksandr Yurevich PETUKHOV
                           Aleksandr Yurievich PETUKHOV
                           (Александр Юрьевич ПЕТУХОВ)
                           Oleksandr Yuriyovych PIETUKHOV
                           (Олександр Юрiйович ПЄТУХОВ)

                           Spol: muški
                           Datum rođenja: 17.7.1970.
                           Mjesto rođenja: Ryazan, Ruska Federacija

                           Bivši predsjednik sevastopoljskog izbornog povjerenstva. U tom svojstvu sudjelovao je u organizaciji ruskih predsjedničkih izbora održanih 18. ožujka 2018. u nezakonito pripojenima Krimu i Sevastopolju i na taj način aktivno podupirao i provodio politike kojima se podrivaju teritorijalna cjelovitost, suverenitet i neovisnost Ukrajine.
                           Glavni savezni inspektor moskovske regije.
                           Od 6. travnja 2021. pomoćnik opunomoćenog predstavnika predsjednika Ruske Federacije u Središnjem saveznom okrugu.

                           14.5.2018.”

            Subjekti

                           Ime

                           Identifikacijski podaci

                           Obrazloženje

                           Datum uvrštenja

                           „7.

                           Ruska zajednica „Sobol”
                           Русская община „Соболь”

                           Društveni mediji:
                           http://vk.com/sobolipress
                           http://www.русскоедвижение.рф/
                           Telefonski broj:
                           (0652) 60-23-93
                           E-pošta: SoboliPress@gmail.com
                           Adresa: Ukrajina, Krim, Simferopolj, ulica Kijev, 4 (lokalna autobusna stanica „Central”).

                           Radikalna paravojna organizacija, odgovorna za otvorenu potporu uporabi sile za okončanje ukrajinske kontrole nad Krimom i tako podriva teritorijalnu cjelovitost, suverenitet i neovisnost Ukrajine.
                           Odgovorna za obuku separatista za borbu protiv ukrajinskih vladinih snaga u istočnoj Ukrajini i tako ugrožava stabilnost ili sigurnost Ukrajine.

                           25.7.2014.

                           11.

                           „Vostok Brigade”
                           „Бригада Восток”
                           (također poznat kao bataljun Vostok, „Батальон Восток”)

                           Društveni mediji:
                           http://vk.com/patriotic_forces_of_donbas
                           http://patriot-donetsk.ru/
                           info.patriot.donbassa@gmail.com

                           Nezakonita oružana separatistička skupina koja se smatra jednom od najvažnijih u istočnoj Ukrajini. Odgovorna za borbu protiv ukrajinskih vladinih snaga u istočnoj Ukrajini te tako ugrožava stabilnost ili sigurnost Ukrajine.
                           Aktivno je sudjelovala u vojnim operacijama koje su dovele do zauzimanja Zračne luke Donjeck.
                           Dio je takozvanih „1. oružanih snaga”„Narodne Republike Donjecka”.

                           25.7.2014.

                           18.

                           Dioničko društvo „Proizvodno-poljoprivredna unija ‚Massandra’”
                           Aкционерное общество „Производственно-аграрное объединение ‚Массандра’”
                           (ranije poznato kao državno unitarno poduzeće „Republike Krima”„Proizvodno-poljoprivredna unija ‚Massandra’”
                           Государственное унитарное предприятие Республики Крым „Производственно-аграрное объединение ‚Массандра’”
                           Federalno državno proračunsko poduzeće „Proizvodno-poljoprivredna unija ‚Massandra’” u okviru administracije predsjednika Ruske Federacije
                           Федеральное государственное унитарное предприятие „Производственно-аграрное объединение „Массандра” Управления делами Президента Российской Федерации“
                           Državni koncern „Nacionalna udruga proizvođača ‚Massandra’”
                           Национальное производственно аграрное объединение „Массандра”
                           Nacionalnoye proizvodstvenno agrarnoye obyedinenye „Massandra”)

                           298650, Krim, Jalta, Massandra, ulica Vinodela Egorova 9.
                           298650, Крым, г. Ялта, пгт. Массандра, ул. Винодела Егорова, д. 9.
                           Internetske stranice: http://massandra.su
                           +7 978 936 75 04
                           +7 3654 23 31 96
                           +7 3654 26 16 83
                           Registracijski broj: 1209100012648

                           Vlasništvo nad subjektom preneseno je protivno ukrajinskom pravu. „Predsjedništvo parlamenta Krima” donijelo je 9. travnja 2014. odluku br. 1991-6/14 „O izmjenama rezolucije Državnog vijeća ‚Republike Krima’” od 26. ožujka 2014. br. 1836-6/14 „O nacionalizaciji vlasništva poduzeća, institucija i organizacija poljoprivredno-industrijskih kompleksa smještenih na području ‚Republike Krima’” u kojoj je proglasilo prisvajanje imovine koja pripada državnom koncernu „Nacionalnoj udruzi proizvođača ‚Massandra’” u ime „Republike Krima”. Krimske „vlasti” na taj su način poduzeće efektivno konfiscirale.
                           Ponovno je registrirano 1. kolovoza 2014. kao federalno državno proračunsko poduzeće „Proizvodstvenno agrarnoye obyedinenye ‚Massandra’” u okviru administracije predsjednika Ruske Federacije (Федеральное государственное унитарное предприятие „Производственно-аграрное объединение ‚Массандра’ Управления делами Президента Российской Федерации”). Osnivač: administracija predsjednika Ruske Federacije (Управление делами Президента Российской Федерации).
                           Ponovno je registrirano 1. travnja 2019. kao državno unitarno poduzeće „Republike Krima”„Proizvodno-poljoprivredna unija ‚Massandra’”. Ponovno je registrirano 1. listopada 2020. kao dioničko društvo „Proizvodno-poljoprivredna unija ‚Massandra’”.

                           25.7.2014.

                           24.

                           Javni pokret „Republika Donjeck”
                           Общественное движение „Донецкая республика”

                           Službene informacije:
                           http://oddr.info/
                           orgotdel@oddr.info
                           Adresa: Donjeck, Universitetskaya 19
                           г. Донецк, ул. Университетская, дом 19

                           Javna „organizacija” koja je 2. studenoga 2014. i 11. studenoga 2018. predstavila kandidate na takozvanim „izborima” takozvane „Narodne Republike Donjeck”. Tim „izborima” krši se ukrajinsko pravo te su stoga nezakoniti.
                           Službenim sudjelovanjem u nezakonitim „izborima” aktivno je podupirala djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina. Osnovao ju je Andriy PURGIN, a na čelu joj je bio Alexander ZAKHARCHENKO. Denis PUSHYLIN 2018. imenovan je za „čelnika” takozvane „Narodne Republike Donjecka”.

                           29.11.2014.

                           28.

                           Gospodarska unija Luganska (Luganskiy Ekonomicheskiy Soyuz)
                           Луганский экономический союз

                           Službene informacije:
                           https://vk.com/public97306393
                           Telegram: https://t.me/s/od_les_lnr

                           „Društvena organizacija” koja je 2. studenoga 2014. i 11. studenoga 2018. predstavila kandidate na nezakonitim takozvanim „izborima” takozvane „Narodne Republike Luganska”. Imenovala je kandidata, Olega AKIMOVA, za „čelnika” takozvane „Narodne Republike Luganska” 2014. i za člana takozvanog „Narodnog vijeća Narodne Republike Luganska” 2018. Tim „izborima” krši se ukrajinsko pravo te su stoga nezakoniti. Na čelu udruge „Luganskiy Economicheskiy Soyuz” trenutačno je Zinaida NADION, zamjenica „Narodnog vijeća LPR-a”.
                           Službenim sudjelovanjem u nezakonitim „izborima” aktivno je podupirala djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.

                           29.11.2014.

                           33.

                           Brigada Prizrak
                           Бригада „Призрак”

                           Adresa: District 50 Year of the USSR, 18; c. of Kirovsk
                           https://vk.com/battalionprizrak
                           http://prizrak.info/
                           mail@prizrak.info
                           +38 (072) 199-86-39

                           Oružana separatistička skupina koja je aktivno podupirala djelovanja kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.
                           Dio je takozvanih 2. oružanih snaga „Narodne Republike Luganska”.
                           Poznata je i pod nazivom 14. motorizirani puškarski bataljun.
                           Dio takozvanih narodnih paravojnih snaga „Narodne Republike Luganska”.

                           16.2.2015.”


               15.9.2021

               HR

               Službeni list Europske unije

               C 371/116

      P9_TA(2020)0178
      Imenovanje Helge Berger za članicu Revizorskog suda
      Odluka Europskog parlamenta od 8. srpnja 2020. o predloženom imenovanju Helge Berger za članicu Revizorskog suda (C9-0129/2020 – 2020/0802(NLE))
      (Savjetovanje)
      (2021/C 371/16)

         Europski parlament,

                  —

                  uzimajući u obzir članak 286. stavak 2. Ugovora o funkcioniranju Europske unije u skladu s kojim se Vijeće savjetovalo s Parlamentom (C9-0129/2020),

                  —

                  uzimajući u obzir članak 129. Poslovnika,

                  —

                  uzimajući u obzir izvješće Odbora za proračunski nadzor (A9-0126/2020),

                  A.

                  budući da je Odbor za proračunski nadzor ocijenio kvalifikacije predložene kandidatkinje, posebno u smislu uvjeta navedenih u članku 286. stavku 1. Ugovora o funkcioniranju Europske unije;

                  B.

                  budući da je na sjednici Odbora za proračunski nadzor 25. lipnja 2020. održano saslušanje kandidatkinje Vijeća za članstvo u Revizorskom sudu;

                  1.

                  daje pozitivno mišljenje o prijedlogu Vijeća da se Helgu Berger imenuje članicom Revizorskog suda;

                  2.

                  nalaže svojem predsjedniku da ovu Odluku proslijedi Vijeću i, radi obavijesti, Revizorskom sudu te drugim institucijama Europske unije i revizijskim institucijama država članica.


               15.9.2021

               HR

               Službeni list Europske unije

               C 371/117

      P9_TA(2020)0179
      Imenovanje izvršnog direktora Europskog nadzornog tijela za bankarstvo (EBA)
      Odluka Europskog parlamenta od 8. srpnja 2020. o prijedlogu za imenovanje izvršnog direktora Europskog nadzornog tijela za bankarstvo (C9-0080/2020 – 2020/0905(NLE))
      (Suglasnost)
      (2021/C 371/17)

         Europski parlament,

                  —

                  uzimajući u obzir Prijedlog Odbora nadzornih tijela Europskog nadzornog tijela za bankarstvo od 5. ožujka 2020. (C9-0080/2020),

                  —

                  uzimajući u obzir članak 51. stavak 2. Uredbe (EU) br. 1093/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za bankarstvo), kojom se izmjenjuje Odluka br. 716/2009/EZ i stavlja izvan snage Odluka Komisije 2009/78/EZ (1),

                  —

                  uzimajući u obzir svoju Rezoluciju od 14. ožujka 2019. o rodnoj ravnoteži u imenovanjima u području ekonomske i monetarne politike EU-a (2),

                  —

                  uzimajući u obzir svoju Rezoluciju od 16. siječnja 2020. o institucijama i tijelima u ekonomskoj i monetarnoj uniji: sprečavanje sukoba interesa nakon odlaska iz javne službe (3),

                  —

                  uzimajući u obzir svoju Odluku od 30. siječnja 2020. o prijedlogu za imenovanje izvršnog direktora Europskog nadzornog tijela za bankarstvo (4),

                  —

                  uzimajući u obzir članak 131. Poslovnika,

                  —

                  uzimajući u obzir izvješće Odbora za ekonomsku i monetarnu politiku (A9-0132/2020),

                  A.

                  budući da je prethodni izvršni direktor Europskog nadzornog tijela dao ostavku 31. siječnja 2020.;

                  B.

                  budući da je Odbor nadzornih tijela Europskog nadzornog tijela za bankarstvo slijedom otvorenog postupka odabira 5. ožujka 2020. predložio da se François-Louisa Michauda imenuje izvršnim direktorom na mandat od pet godina u skladu s člankom 51. stavcima 2. i 3. Uredbe (EU) br. 1093/2010;

                  C.

                  budući da je 29. lipnja 2020. Odbor za ekonomsku i monetarnu politiku održao saslušanje François-Louisa Michauda, na kojem je on dao uvodnu izjavu i potom odgovarao na pitanja članova Odbora;

                  1.

                  daje suglasnost da se François-Louisa Michauda imenuje izvršnim direktorom Europskog nadzornog tijela za bankarstvo;

                  2.

                  nalaže svojem predsjedniku da ovu Odluku proslijedi Vijeću, Komisiji, Europskom nadzornom tijelu za bankarstvo i vladama država članica.

         (1)  SL L 331, 15.12.2010., str. 12.

         (2)  Usvojeni tekstovi, P8_TA(2019)0211.

         (3)  Usvojeni tekstovi, P9_TA(2020)0017.

         (4)  Usvojeni tekstovi, P9_TA(2020)0023.


               15.9.2021

               HR

               Službeni list Europske unije

               C 371/126

      P9_TA(2020)0187
      Neulaganje prigovora na delegirani akt: zajedničke odredbe za praćenje i procjenu nacrta proračunskih planova i osiguranju smanjenja prekomjernog deficita država članica u europodručju
      Odluka Europskog parlamenta o neulaganju prigovora na Delegiranu uredbu Komisije od 19. lipnja 2020. o izmjeni Delegirane uredbe (EU) br. 877/2013 o dopuni Uredbe (EU) br. 473/2013 Europskog parlamenta i Vijeća o zajedničkim odredbama za praćenje i procjenu nacrta proračunskih planova i osiguranju smanjenja prekomjernog deficita država članica u europodručju (C(2020)04140 – 2020/2695(DEA))
      (2021/C 371/23)

         Europski parlament,

                  —

                  uzimajući u obzir Delegiranu uredbu Komisije (C(2020)04140),

                  —

                  uzimajući u obzir pismo Komisije od 22. lipnja 2020. kojim od Europskog parlamenta traži da izjavi kako neće ulagati prigovor na Delegiranu uredbu,

                  —

                  uzimajući u obzir pismo Odbora za ekonomsku i monetarnu politiku predsjedniku Konferencije predsjednika odbora od 3. srpnja 2020.,

                  —

                  uzimajući u obzir članak 290. Ugovora o funkcioniranju Europske unije,

                  —

                  uzimajući u obzir Uredbu (EU) br. 473/2013 Europskog parlamenta i Vijeća od 21. svibnja 2013. o zajedničkim odredbama za praćenje i procjenu nacrta proračunskih planova i osiguranju smanjenja prekomjernog deficita država članica u europodručju (1), a posebno njezin članak 10. stavak 3. i članak 14. stavak 5.,

                  —

                  uzimajući u obzir članak 111. stavak 6. Poslovnika,

                  —

                  uzimajući u obzir preporuku za donošenje odluke Odbora za ekonomsku i monetarnu politiku,

                  —

                  uzimajući u obzir činjenicu da nisu uloženi prigovori u roku propisanom člankom 111. stavkom 6. trećom i četvrtom alinejom Poslovnika, koji je istekao 9. srpnja 2020.,

                  A.

                  budući da su, kao odgovor na pandemiju bolesti COVID-19, ministri financija država članica europodručja na sastanku Euroskupine održanom 9. travnja 2020. predložili da se uspostavi potpora u pogledu krize uzrokovane pandemijom na temelju kreditne linije s dodatnim uvjetima Europskog stabilizacijskog mehanizma;

                  B.

                  budući da se u izvješću Euroskupine navodi da će jedini uvjet za pristup potpori u pogledu krize uzrokovane pandemijom biti taj da se države članice europodručja koje traže potporu obvežu da će tu kreditnu liniju koristiti za potporu domaćem financiranju izravnih i neizravnih troškova zdravstvene zaštite, liječenja i prevencije povezanih s pandemijom bolesti COVID-19;

                  C.

                  budući da su u zajedničkom dopisu od 7. svibnja 2020. izvršni potpredsjednik Dombrovskis i povjerenik Gentiloni najavili da je u planu izmjena Delegirane uredbe Komisije (EU) br. 877/2013 od 27. lipnja 2013. o dopuni Uredbe (EU) br. 473/2013 Europskog parlamenta i Vijeća o zajedničkim odredbama za praćenje i procjenu nacrta proračunskih planova i osiguranju smanjenja prekomjernog deficita država članica u europodručju (2) kako bi se dodatno precizirali zahtjevi u vezi s izvješćivanjem koji se primjenjuju na države članice koje koriste potporu u pogledu krize uzrokovane pandemijom;

                  D.

                  budući da se tim delegiranim aktom izmjenjuju zahtjevi u vezi s izvješćivanjem i da se navodi da se, zbog vrlo specifičnog i ograničenog područja primjene potpore u pogledu krize uzrokovane pandemijom, izvješćivanje u trenutačnoj situaciji odnosi samo na korištenje sredstava potpore u pogledu krize uzrokovane pandemijom za pokrivanje izravnih i neizravnih troškova zdravstvene zaštite, liječenja i prevencije povezanih s pandemijom bolesti COVID-19, te da novi Prilog II. sadržava povezani obrazac za izvješćivanje;

                  E.

                  budući da bi taj delegirani akt trebao stupiti na snagu što je prije moguće kako bi se pojednostavnili zahtjevi u vezi s izvješćivanjem koji se primjenjuju na države članice koje koriste potporu u pogledu krize uzrokovane pandemijom;

                  1.

                  izjavljuje da ne ulaže prigovor na Delegiranu uredbu Komisije;

                  2.

                  nalaže svojem predsjedniku da ovu Odluku proslijedi Vijeću i Komisiji.

         (1)  SL L 140, 27.5.2013., str. 11.

         (2)  SL L 244, 13.9.2013., str. 23.


Odluka Komisije od 20/05/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10059 - SK HYNIX / INTEL’S NAND AND SSD BUSINESS) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 19/07/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10206 - MAYR-MELNHOF KARTON / INTERNATIONAL PAPER (POLAND)) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 06/09/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10377 - RAG-STIFTUNG / OPEN GRID EUROPE / H2UB) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 28/07/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10232 - BROSE / SITECH) în temeiul Regulamentului (EZ) nr. 139/2004 al Consiliului (Vjerodostojan je samo tekst na njemačkom jeziku)


Odluka Komisije od 20/07/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10158 - IHS MARKIT / CME GROUP / JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 12/04/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10163 - UNITED INTERNET / MORGAN STANLEY / TELE COLUMBUS) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 13/09/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10405 - ALBA / SWIRE / JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 27/07/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10331 - CAISSE DES DEPOTS / BAIN CAPITAL / DIGITAL AFTERMARKET) în temeiul Regulamentului (EZ) nr. 139/2004 al Consiliului (Vjerodostojan je samo tekst na francuskom jeziku)


Odluka Komisije od 07/09/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10394 - PLATINUM EQUITY GROUP / SOLENIS) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka (EU) 2021/1486 Europske središnje banke od 7. rujna 2021. o donošenju internih pravila koja se odnose na ograničenja prava ispitanika u vezi sa zadaćama Europske središnje banke u pogledu bonitetnog nadzora kreditnih institucija (ESB/2021/42)

text:
                  16.9.2021

                  HR

                  Službeni list Europske unije

                  L 328/15

         ODLUKA (EU) 2021/1486 EUROPSKE SREDIŠNJE BANKE
         od 7. rujna 2021. o donošenju internih pravila koja se odnose na ograničenja prava ispitanika u vezi sa zadaćama Europske središnje banke u pogledu bonitetnog nadzora kreditnih institucija
         (ESB/2021/42)
         IZVRŠNI ODBOR EUROPSKE SREDIŠNJE BANKE,
         uzimajući u obzir Ugovor o funkcioniranju Europske unije,
         uzimajući u obzir Statut Europskog sustava središnjih banaka i Europske središnje banke, a posebno njegov članak 11. stavak 6.,
         uzimajući u obzir Uredbu (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (1), a posebno njezin članak 25.,
         budući da:

                     (1)

                     Europska središnja banka (ESB) provodi svoje zadaće u skladu s Ugovorima i Uredbom Vijeća (EU) br. 1024/2013 (2).

                     (2)

                     U skladu s člankom 45. stavkom 3. Uredbe (EU) 2018/1725, Odluka (EU) 2020/655 Europske središnje banke (ESB/2020/28) (3) utvrđuje opća pravila za primjenu Uredbe (EU) 2018/1725 u pogledu ESB-a. Posebno, odluka određuje pravila koja se odnose na imenovanje i ulogu službenika za zaštitu podataka ESB-a uključujući zadatke, dužnosti i ovlaštenja službenika za zaštitu podataka.

                     (3)

                     U obavljanju zadaća dodijeljenih ESB-u ESB, a posebno odnosna organizacijska jedinica, djeluje kao voditelj obrade podataka u mjeri u kojoj određuje, sama ili zajedno s drugima, svrhu i sredstva obrade osobnih podataka.

                     (4)

                     U skladu s člankom 4. stavkom 1. Uredbe (EU) br. 1024/2013, ESB je isključivo nadležan za provođenje, u svrhu nadzora, i u svrhu osiguranja sigurnosti i stabilnosti kreditnih institucija i stabilnosti financijskog sustava, određenih zadaća u odnosu na sve kreditne institucije u državama članicama koje sudjeluju u Jedinstvenom nadzornom mehanizmu (SSM).

                     (5)

                     U izvršavanju ovih određenih zadaća, ESB obrađuje nekoliko kategorija podataka koji mogu biti povezani s pojedincem čiji je identitet utvrđen ili se može utvrditi kao što su identifikacijski podaci, podaci o ugovoru, profesionalni podaci, financijske ili administrativne pojedinosti, podaci dobiveni iz određenih izvora, podaci o elektroničkoj komunikaciji i podaci o elektroničkom prometu, kaznene evidencije, opis financijskih i nefinancijskih interesa, pojedinosti o odnosima pojedinaca ili njihovih bliskih srodnika prema nadziranim subjektima ili članovima uprave nadziranih subjekata i podaci koji se odnose na položaj za koji je pojedinac imenovan ili može biti imenovan. Osobni podaci također mogu biti dio ocjene koja uključuje procjenu provedenu: u svrhu odobrenja za rad kreditne institucije, oduzimanje odobrenja za rad kreditne institucije i postupak povezan sa stjecanjem kvalificiranog udjela; u odnosu na pravo poslovnog nastana za značajan nadzirani subjekt; kako bi se utvrdilo jesu li ispunjeni uvjeti za sposobnost i primjerenost; u vezi s politikama nagrađivanja značajnih nadziranih subjekata i u pogledu kredita od strane tog subjekta njegovim vlastitim višim službenicima i osobama koje su u srodstvu s tim službenicima, te u vezi s navodima u pogledu potencijalnih povreda pravnih akata iz članka 4. stavka 3. Uredbe (EU) br. 1024/2013.

                     (6)

                     Cilj ESB-a u izvršavanju ovih određenih zadaća je slijediti važne ciljeve od općeg javnog interesa Unije. Iz tog razloga, izvršavanje takvih zadaća treba biti zaštićeno na način predviđen Uredbom (EU) 2018/1725, posebno njenim člankom 25. stavkom 1. točkama (c) i (g). Posebno, u izvršavanju takvih zadaća ESB djeluje u općem interesu Unije kao javno tijelo kojem je povjereno izvršavanje, u nadzorne svrhe, određenih zadataka u odnosu na sve kreditne institucije osnovane u državama članicama koje sudjeluju u SSM-u. Takve zadaće uključuju nadzor, inspekciju ili regulatorne funkcije povezane s izvršavanjem službenih ovlasti u vezi s bonitetnim nadzorom kreditnih institucija.

                     (7)

                     U tom je kontekstu prikladno navesti osnove na kojima ESB može ograničiti prava ispitanika u odnosu na podatke dobivene u obavljanju svojih nadzornih zadaća u skladu s Uredbom (EU) br. 1024/2013.

                     (8)

                     U skladu s člankom 25. stavkom 1. Uredbe (EU) 2018/1725, ograničenja primjene članaka 14. do 22, 35. i 36. te, ako njegove odredbe odgovaraju pravima i obvezama predviđenima u člancima 14. do 22., članka 4. te Uredbe, trebaju se propisati internim pravilima ili pravnim aktima donesenima na temelju Ugovora. U skladu s tim, ESB treba odrediti pravila prema kojima može, u obavljanju svojih nadzornih zadaća, ograničiti prava ispitanika.

                     (9)

                     Iako ova odluka utvrđuje pravila prema kojima ESB može ograničiti prava ispitanika u obavljanju svojih nadzornih zadaća, Izvršni odbor namjerava usvojiti posebnu odluku kojom usvaja interna pravila koja se odnose na ograničenje ovih prava kada ESB obrađuje osobne podatke u vezi sa svojim internim funkcioniranjem.

                     (10)

                     ESB će možda moći primijeniti iznimku u skladu s Uredbom (EU) 2018/1725, koja čini potrebu za ograničenjem nepotrebnom, uključujući posebno one navedene u članku 15. stavku 4., članku 16. stavku 5., članku 19. stavku 3. i članku 35. stavku 3. te Uredbe. Za obrade u svrhe arhiviranja u javnom interesu, u svrhe znanstvenog ili povijesnog istraživanja ili u statističke svrhe, ESB će možda moći primijeniti iznimku navedenu u točki (b) članka 16. stavka 5. ili točki (d) članka 19. stavka 3. Uredbe (EU) 2018/1725.

                     (11)

                     Ostvarivanja prava ispitanika iz članaka 17., 18., 20., 21., 22. i 23. Uredbe (EU) 2018/1725 može onemogućiti ili ozbiljno narušiti postizanje određenih svrha uključujući, prema potrebi, svrhe arhiviranja u javnom interesu, svrhe znanstvenog ili povijesnog istraživanja ili statističke svrhe. Stoga ova odluka treba omogućiti odstupanje od ovih prava u skladu s člankom 25 stavkom 3. ili 4. Uredbe (EU) 2018/1725 podložno odgovarajućim zaštitnim mjerama.

                     (12)

                     ESB treba obrazložiti zašto su takva ograničenja prava ispitanika nužna i proporcionalna u demokratskom društvu kako bi se zaštitili ciljevi kojima se teži u izvršavanju njegovih službenih ovlasti i s njima povezanim funkcijama te kako ESB poštuje bit temeljnih prava i sloboda dok nameće sva takva ograničenja.

                     (13)

                     U ovom okviru ESB je dužan u najvećoj mogućoj mjeri poštovati temeljna prava ispitanika, posebno ona koja se odnose na pravo pružanja informacija, pristup i ispravak, pravo na brisanje, ograničavanje obrade, pravo obavješćivanja ispitanika o povredi osobnih podataka ili povjerljivosti komunikacija kako je predviđeno u Uredbi (EU) 2018/1725.

                     (14)

                     Međutim, ESB može biti obvezan ograničiti informacije koje se daju ispitanicima i prava drugih ispitanika kako bi zaštitio izvršavanje svojih nadzornih zadaća, posebno vlastitih istraga i postupaka, istraga i postupaka drugih tijela javne vlasti i temeljna prava i slobode drugih osoba povezanih s istragom ili drugim postupcima.

                     (15)

                     ESB bi trebao ukinuti ograničenje koje je već primijenjeno u mjeri u kojoj više nije potrebno.

                     (16)

                     ESB-ov službenik za zaštitu podataka bi trebao razmotriti primjenu ograničenja s ciljem osiguranja poštivanja ove Odluke i Uredbe (EU) 2018/1725.

                     (17)

                     Provedeno je savjetovanje s Europskim nadzornikom za zaštitu podataka u skladu s člankom 41. stavkom 2. Uredbe (EU) 2018/1725 koji je donio mišljenje 12. ožujka 2021.,

               DONIO JE OVU ODLUKU:

            Članak 1.
            Predmet i područje primjene

               1.   Ovom odlukom utvrđuju se pravila koja se odnose na ograničenje prava ispitanika od strane ESB-a prilikom provođenja aktivnosti obrade osobnih podataka kako je evidentirano u središnjem registru, u obavljanju svojih nadzornih zadaća u skladu s Uredbom (EU) br. 1024/2013.

               2.   Prava ispitanika koja se mogu ograničiti navedena su u sljedećim člancima Uredbe (EU) 2018/1725:

                           (a)

                           članak 14. (transparentne informacije, komunikacija i modaliteti za ostvarivanje prava ispitanika);

                           (b)

                           članak 15. (informacije koje treba dostaviti ako se osobni podaci prikupljaju od ispitanika);

                           (c)

                           članak 16. (informacije koje se trebaju pružiti ako osobni podaci nisu dobiveni od ispitanika);

                           (d)

                           članak 17. (pravo ispitanika na pristup);

                           (e)

                           članak 18. (pravo na ispravak);

                           (f)

                           članak 19. (pravo na brisanje („pravo na zaborav”));

                           (g)

                           članak 20. (pravo na ograničenje obrade);

                           (h)

                           članak 21. (obveza obavješćivanja u vezi s ispravkom ili brisanjem osobnih podataka ili ograničenjem obrade);

                           (i)

                           članak 22. (pravo na prenosivost podataka);

                           (j)

                           članak 35. (obavješćivanje ispitanika o povredi osobnih podataka);

                           (k)

                           članak 36. (povjerljivost elektroničkih komunikacija);

                           (l)

                           članak 4. ako njegove odredbe odgovaraju pravima i obvezama predviđenima u člancima od 14. do 22. Uredbe (EU) 2018/1725.

            Članak 2.
            Definicije
            Za potrebe ove Odluke primjenjuju se sljedeće definicije:

                        1.

                        „obrada” znači obrada kako je utvrđena u točki 3. članka 3. Uredbe (EU) 2018/725;

                        2.

                        „osobni podaci” znače osobni podaci kako su utvrđeni točkom 1. članka 3. Uredbe (EU) 2018/1725;

                        3.

                        „ispitanik” znači pojedinac čiji je identitet utvrđen ili se može utvrditi; pojedinac čiji se identitet može utvrditi jest osoba koja se može identificirati izravno ili neizravno, osobito uz pomoć identifikatora kao što su ime, identifikacijski broj, podaci o lokaciji, mrežni identifikator ili uz pomoć jednog ili više čimbenika svojstvenih za fizički, fiziološki, genetski, mentalni, ekonomski, kulturni ili socijalni identitet tog pojedinca;

                        4.

                        „središnji registar” znači javno dostupan repozitorij svih aktivnosti obrade osobnih podataka koje se provode u ESB-u, koji vodi službenik za zaštitu podataka ESB-a, iz članka 9. Odluke (EU) 2020/655 (ESB/2020/28);

                        5.

                        „voditelj obrade” znači ESB, a posebno nadležna organizacijska jedinica u okviru ESB-a koja, samostalno ili zajedno s ostalima, određuje svrhe i sredstva obrade osobnih podataka i koja je odgovorna za postupak obrade.

                        6.

                        „institucije i tijela Unije” znači institucije i tijela Unije kako su utvrđena člankom 3. točkom 10. Uredbe (EU) 2018/1725;

            Članak 3.
            Primjena ograničenja

               1.   Voditelj obrade može ograničiti prava iz članka 1. stavka 2. kako bi zaštitio interese i ciljeve navedene u članku 25. stavku 1. Uredbe (EU) 2018/1725, a posebno kada izvršavanje ovih prava ugrožava ili na drugi način negativno utječe na:

                           (a)

                           izvršavanje ESB-ovih nadzornih zadaća temeljem Uredbe (EU) br. 1024/2013, uključujući pravilno funkcioniranje nadzornog sustava;

                           (b)

                           sigurnost i pouzdanost bankovnog sustava te stabilnost financijskog sustava u Europskoj uniji i svakoj državi članici;

                           (c)

                           učinkovitost izvještavanja o povredama u skladu s člankom 23. Uredbe (EU) br. 1024/2013;

               2.   Kako bi zaštitio interese i ciljeve navedene u članku 25. stavku 1. Uredbe (EU) 2018/1725, voditelj obrade može ograničiti prava navedena u članku 1. stavku 2. u pogledu osobnih podataka pribavljenih od drugih institucija i tijela Unije i nadležnih tijela država članica ili trećih zemalja ili međunarodnih organizacija, u bilo kojoj od sljedećih okolnosti:

                           (a)

                           kada bi izvršavanje ovih prava mogle ograničiti druge institucije i tijela Unije, od kojih su osobni podaci dobiveni na temelju drugih akata predviđenih člankom 25. Uredbe (EU) 2018/1725 ili u skladu s poglavljem IX. te Uredbe ili s aktima o osnivanju drugih institucija i tijela Unije;

                           (b)

                           kada bi izvršavanje ovih prava mogla ograničiti nadležna tijela država članica od kojih su dobiveni osobni podaci na temelju akata iz članka 23. Uredbe (EU) 2016/679 Europskog parlamenta i Vijeća (4) ili prema nacionalnim mjerama kojima se prenose članak 13. stavak 3., članak 15. stavak 3. ili članak 16. stavak 3. Direktive (EU) 2016/680 Europskog parlamenta i Vijeća (5);

                           (c)

                           kada bi izvršavanje ovih prava moglo ugroziti ili na drugi način negativno utjecati na suradnju ESB-a s trećim zemljama ili međunarodnim organizacijama od kojih su informacije pribavljene, u izvršavanju njegovih zadaća, osim ako interes ESB-a za suradnju ima prednost pred interesima ili temeljnim pravima i slobodama ispitanika.

               3.   Prije primjene ograničenja u okolnostima navedenim u točkama (a) i (b) stavka 2., voditelj obrade:

                           (a)

                           prima na znanje dogovore sklopljene s relevantnim institucijama i tijelima Unije ili nadležnim tijelima država članica; i

                           (b)

                           savjetuje se s relevantnim institucijama i tijelima Unije ili nadležnim tijelima država članica osim ako voditelju obrade nije jasno da je primjena tog ograničenja predviđena jednim od akata ili mjera iz točaka (a) i (b) stavka 2.

               4.   Voditelj obrade može primijeniti ograničenje samo ako na procjeni od slučaja do slučaja zaključi da je ograničenje:

                           (a)

                           potrebno i proporcionalno uzimajući u obzir rizike za prava i slobode ispitanika; i

                           (b)

                           poštuje bit temeljnih prava i sloboda u demokratskom društvu.

               5.   Voditelj obrade dokumentira svoju procjenu u bilješci o internoj procjeni koja uključuje pravnu osnovu, razloge ograničenja, prava ispitanika koja su ograničena, pogođene ispitanike, nužnost i proporcionalnost ograničenja i moguće trajanje ograničenja.

               6.   Odluka o ograničenju prava ispitanika u skladu s ovom odlukom koju donosi voditelj obrade, donosi se na razini odgovarajućeg voditelja poslovnog područja ili zamjenika voditelja u čijem se poslovnom području provodi glavna obrada koja uključuje osobne podatke.

            Članak 4.
            Odstupanja

               1.   Za obradu u svrhe znanstvenih ili povijesnih istraživanja ili u statističke svrhe, voditelj obrade može primijeniti odstupanja u skladu s člankom 25. stavkom 3. Uredbe (EU) 2018/1725. U tu svrhu voditelj obrade može odstupiti od prava navedenih u člancima 17., 18., 20. i 23. Uredbe (EU) 2018/1725 u skladu s uvjetima navedenim u članku 25. stavak 3. te Uredbe.

               2.   Za obradu u svrhe arhiviranja od javnog interesa, voditelj obrade može primijeniti odstupanja u skladu s člankom 25. stavkom 4. Uredbe (EU) 2018/1725. U tu svrhu voditelj obrade može odstupiti od prava navedenih u člancima 17., 18., 20., 21., 22. i 23. Uredbe (EU) 2018/1725 u skladu s uvjetima navedenim u članku 25. stavku 4. te Uredbe.

               3.   Takva odstupanja su podložna odgovarajućim zaštitnim mjerama u skladu s člankom 13. Uredbe (EU) 2018/1725 i člankom 8. ove Odluke.

            Članak 5.
            Pružanje općih informacija o ograničenjima
            Voditelj obrade pruža opće informacije o mogućim ograničenjima prava ispitanika kako slijedi:

                        (a)

                        voditelj obrade navodi prava koja se mogu ograničiti, razloge za ograničenje i moguće trajanje;

                        (b)

                        voditelj obrade uključuje informacije navedene u točki (a) u svojim obavijestima o zaštiti podataka, izjavama o zaštiti privatnosti i evidencijama aktivnosti obrade kako je navedeno u članku 31. Uredbe (EU) 2018/1725.

            Članak 6.
            Ograničenje prava pristupa ispitanicima, pravo na ispravak, pravo na brisanje ili ograničenje obrade

               1.   Kada voditelj obrade ograniči, u cijelosti ili djelomično, pravo pristupa, pravo na ispravak, pravo na brisanje ili pravo na ograničenje obrade, navedene u člancima 17., 18., 19. stavak 1. i 20. stavak 1. Uredbe (EU) 2018/1725, u roku navedenom u članku 11 stavku 5. Odluke (EU) 2020/655 (ESB/2020/28), obavijestit će odnosnog ispitanika, u svom pisanom odgovoru na zahtjev, o primijenjenim ograničenjima, glavnim razlozima za ograničenje i mogućnosti da podnese pritužbu Europskom nadzorniku za zaštitu podataka ili da zatraži pravni lijek na Sudu Europske Unije.

               2.   Voditelj obrade čuva bilješku o internoj procjeni navedenu u članku 3. stavku 5. te, kada je to primjenjivo, dokumente koji sadrže temeljne činjenične i pravne elemente te ih na zahtjev stavlja na raspolaganje Europskom nadzorniku za zaštitu podataka.

               3.   Voditelj obrade može odgoditi, izostaviti ili uskratiti davanje podataka u vezi s razlozima ograničenja iz stavka 1. sve dok bi to pružanje podataka narušavalo svrhu ograničenja. Čim voditelj obrade utvrdi da davanje podataka više ne narušava svrhu ograničenja, voditelj obrade će te podatke dati ispitaniku.

            Članak 7.
            Trajanje ograničenja

               1.   Voditelj obrade ukida ograničenje čim više ne vrijede okolnosti koje opravdavaju to ograničenje.

               2.   Ako voditelj obrade ukine ograničenje u skladu sa stavkom 1., voditelj obrade će odmah:

                           (a)

                           u mjeri u kojoj to već nije učinio, obavijestiti ispitanika o glavnim razlozima na kojima se temeljila primjena ograničenja;

                           (b)

                           obavijestiti ispitanika o njegovom ili njezinom pravu da podnese pritužbu Europskom nadzorniku za zaštitu podataka ili da zatraži pravni lijek pred Sudom Europske unije;

                           (c)

                           dodijeliti ispitaniku pravo koje je bilo predmetom ukinutog ograničenja.

               3.   Voditelj obrade će svakih šest mjeseci ponovo procijeniti potrebu za održavanjem ograničenja primijenjenog na temelju ove Odluke i dokumentirat će njegovu ponovnu procjenu u bilješci o internoj procjeni.

            Članak 8.
            Zaštitne mjere
            ESB primjenjuje organizacijske i tehničke zaštitne mjere kako je navedeno u Prilogu radi sprečavanja zlouporabe ili nezakonitog pristupa ili prijenosa.

            Članak 9.
            Preispitivanje od strane službenika za zaštitu podataka

               1.   Ako voditelj obrade ograničava primjenu prava ispitanika, on mora neprestano uključivati službenika za zaštitu podataka. Posebno, primjenjuje se sljedeće:

                           (a)

                           voditelj obrade će se bez odgode obratiti službeniku za zaštitu podataka;

                           (b)

                           na zahtjev službenika za zaštitu podataka, voditelj obrade osigurava službeniku za zaštitu podataka pristup svim dokumentima koji sadrže temeljne činjenične i pravne elemente, uključujući bilješku o internoj procjeni iz članka 3. stavka 5.;

                           (c)

                           voditelj obrade će dokumentirati na koji je način službenik za zaštitu podataka bio uključen, uključujući relevantne informacije koje su se podijelile, posebno datum njegovog prvog savjetovanja iz točke (a);

                           (d)

                           službenik za zaštitu podataka može zatražiti od voditelja obrade da revidira ograničenje;

                           (e)

                           voditelj obrade će obavijestiti službenika za zaštitu podataka u pisanom obliku o ishodu traženog pregleda bez odgode i u svakom slučaju prije nego što se primijeni bilo koje ograničenje.

               2.   Voditelj obrade će obavijestiti službenika za zaštitu podataka kada se ograničenje ukine.

            Članak 10.
            Stupanje na snagu
            Ova Odluka stupa na snagu dvadesetog dana od dana objave u Službenom listu Europske unije.

            Sastavljeno u Frankfurtu na Majni, 7. rujna 2021.

                  Predsjednica ESB-a

               Christine LAGARDE

            (1)  SL L 295, 21,11.2018., str. 39.

            (2)  Uredba Vijeća (EU) br. 1024/2013 od 15. listopada 2013. o dodjeli određenih zadaća Europskoj središnjoj banci u vezi s politikama bonitetnog nadzora kreditnih institucija (SL L 287, 29.10.2013., str. 63.).

            (3)  Odluka (EU) 2020/655 Europske središnje banke od 5. svibnja 2020. o donošenju provedbenih pravila o zaštiti podataka u Europskoj središnjoj banci i stavljanju izvan snage Odluke ESB/2007/1 (ESB/2020/28), (SL L 152, 15.5.2020., str. 13.).

            (4)  Uredba (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) (SL L 119, 4.5.2016., str. 1.).

            (5)  Direktiva (EU) 2016/680 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka od strane nadležnih tijela u svrhe sprečavanja, istrage, otkrivanja ili progona kaznenih djela ili izvršavanja kaznenih sankcija i o slobodnom kretanju takvih podataka te o stavljanju izvan snage Okvirne odluke Vijeća 2008/977/JHA (SL L 119, 4.5.2016., str. 89.).

            PRILOG
            Organizacijske i tehničke zaštitne mjere u ESB-u za sprečavanje zlouporabe ili nezakonitog pristupa ili prijenosa uključuju sljedeće:

                        (a)

                        u pogledu osoba:

                                    i.

                                    sve osobe koje imaju pristup nejavnim informacijama ESB-a odgovorne su za poznavanje i primjenu politike i pravila ESB-a o upravljanju i povjerljivosti informacija;

                                    ii.

                                    postupak sigurnosne provjere koji osigurava da samo provjerene i ovlaštene osobe imaju pristup prostorijama ESB-a i njegovim nejavnim informacijama;

                                    iii.

                                    informatičke, informacijske i sigurnosne mjere;

                                    iv.

                                    obuke podizanja razine svijesti koje se redovito održavaju za članove osoblja i vanjske pružatelje usluga;

                                    v.

                                    članovi osoblja ESB-a podliježu strogim pravilima o poslovnoj tajni utvrđenim u Uvjetima zapošljavanja i Pravilniku o osoblju ESB-a, čija povreda dovodi do disciplinskih sankcija;

                                    vi.

                                    pravila i obveze kojima se regulira pristup nejavnim informacijama ESB-a vanjskim pružateljima usluga ili dobavljačima, koje su utvrđene u ugovornim pogodbama;

                                    vii.

                                    kontrole pristupa uključujući sigurnosno zoniranje koje se provodi osiguravajući da je pristup osobama nejavnim informacijama ESB-a odobren i ograničen na temelju poslovnih potreba i sigurnosnih zahtjeva;

                        (b)

                        u pogledu postupaka:

                                    i.

                                    postoje postupci koji osiguravaju kontroliranu implementaciju, rad i održavanje informatičkih aplikacija koje podržavaju poslovanje ESB-a;

                                    ii.

                                    upotreba informatičkih aplikacija za poslovanje ESB-a koje su u skladu sa sigurnosnim standardima ESB-a;

                                    iii.

                                    postojanje sveobuhvatnog programa fizičke zaštite koji kontinuirano procjenjuje sigurnosne prijetnje i obuhvaća mjere fizičke sigurnosti kako bi se osigurala odgovarajuća razina zaštite;

                        (c)

                        u pogledu tehnologije:

                                    i.

                                    svi elektronički podaci pohranjeni su u informatičkim aplikacijama u skladu sa sigurnosnim standardima ESB-a i na taj način su zaštićeni od neovlaštenog pristupa ili promjene;

                                    ii.

                                    informatičke aplikacije koje se implementiraju, kojima se upravlja i koje se održavaju na razini sigurnosti proporcionalnoj potrebama povjerljivosti, integriteta i dostupnosti informatičkih aplikacije, a koje se temelje na analizama učinka na poslovanje;

                                    iii.

                                    razina sigurnosti informatičkih aplikacija koja se redovito provjerava tehničkim i netehničkim procjenama sigurnosti;

                                    iv.

                                    pristup nejavnim informacijama ESB-a odobrava se u skladu s načelom nužnosti pristupa informacijama, a privilegirani pristup strogo je ograničen i strogo kontroliran;

                                    v.

                                    provodi se kontrola za otkrivanje i praćenje stvarnih i potencijalnih narušavanja sigurnosti.


title: Odluka Vijeća od 21. rujna 2021. o imenovanju članova i zamjenikâ članova Savjetodavnog odbora za slobodu kretanja radnika za Mađarsku 2021/C 384 I/02

text:
                  22.9.2021

                  HR

                  Službeni list Europske unije

                  CI 384/3

         ODLUKA VIJEĆA
         od 21. rujna 2021.
         o imenovanju članova i zamjenikâ članova Savjetodavnog odbora za slobodu kretanja radnika za Mađarsku
         (2021/C 384 I/02)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 492/2011 Europskog parlamenta i Vijeća od 5. travnja 2011. o slobodi kretanja radnika u Uniji (1), a posebno njezine članke 23. i 24.,
         uzimajući u obzir popise kandidata koje je Vijeću podnijela mađarska vlada,
         budući da:

                     (1)

                     Odlukama od 21. rujna 2020. (2), 11. prosinca 2020. (3) (4), 13. travnja 2021. (5) i 21. lipnja 2021. (6) Vijeće je imenovalo članove i zamjenike članova Savjetodavnog odbora za slobodu kretanja radnika za razdoblje od 25. rujna 2020. do 24. rujna 2022.

                     (2)

                     Vlada Mađarske podnijela je više prijedloga za imenovanja za nekoliko mjesta koja treba popuniti,

               DONIJELO JE OVU ODLUKU:

            Članak 1.
            Sljedeće osobe imenuju se članovima i zamjenicima članova Savjetodavnog odbora za slobodu kretanja radnika za razdoblje koje završava 24. rujna 2022.:
            I.   PREDSTAVNICI VLADA

                        Zemlja

                        Članovi

                        Zamjenici članova

                        Mađarska

                        gđa Rita ANTÓNI

                        gđa Katalin GERGELY

                        gđa Henriette GEDEI

                  II.   PREDSTAVNICI SINDIKATA

                        Zemlja

                        Članovi

                        Zamjenici članova

                        Mađarska

                        gđa Judit CZUGLERNÉ IVÁNY

                  III.   PREDSTAVNICI UDRUGA POSLODAVACA

                        Zemlja

                        Članovi

                        Zamjenici članova

                        Mađarska

                        gđa Júlia VARGA

                        gđa Terézia BOROSNÉ BARTHA

                        g. István KOMORÓCZKI

            Članak 2.
            Vijeće će naknadno imenovati članove i zamjenike članova koji još nisu predloženi.

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 21. rujna 2021.

                  Za Vijeće

                  Predsjednik

               G. DOVŽAN

            (1)  SL L 141, 27.5.2011., str. 1.

            (2)  Odluka Vijeća od 21. rujna 2020. o imenovanju članova i zamjenikâ članova Savjetodavnog odbora za slobodu kretanja radnika (SL C 315 I, 23.9.2020., str. 5.).

            (3)  Odluka Vijeća od 11. prosinca 2020. o imenovanju članova i zamjenikâ članova Savjetodavnog odbora za slobodu kretanja radnika za Cipar (SL C 432 I, 14.12.2020., str. 1.).

            (4)  Odluka Vijeća od 11. prosinca 2020. o imenovanju člana i zamjenika člana Savjetodavnog odbora za slobodu kretanja radnika za Irsku i Maltu (SL C 432 I, 14.12.2020., str. 3.).

            (5)  Odluka Vijeća od 13. travnja 2021. o imenovanju članova i zamjenikâ članova Savjetodavnog odbora za slobodu kretanja radnika za Italiju (SL C 149 I, 27.4.2021., str. 1.).

            (6)  Odluka Vijeća od 21. lipnja 2021. o imenovanju člana Savjetodavnog odbora za slobodu kretanja radnika za Portugal (SL C 244 I, 22.6.2021., str. 1.).